கேள்வி: இரண்டாம் சாகுஜி - அதிகாரத்திற்கு உயருதல் பற்றி நீங்கள் என்ன அறிந்துள்ளீர்கள்?
பதில்: முதலாம் சரபோஜி மரணமடைந்த பிறகு, காட்டுராஜா அரியணையை அடைய விரும்பினார். இருப்பினும், 1778 இல் முதலாம் சரபோஜி இறந்தபோது, அரியணை அவரது தம்பியான துக்கோஜியிடம் ஒப்படைக்கப்பட்டது. துக்கோஜி 1736இல் இறக்கும்வரை காட்டுராஜாவால் அரியணைமீது உரிமை கோர இயலவில்லை. அவர் இறந்த பிறகு குறைந்த காலமே ஆட்சியில் இருந்த இரண்டாம் வெங்கோஜி காலத்திலும் ஆட்சி உரிமை கோரவில்லை. ஆனால் வெங்கோஜியின் மரணத்துக்குப் பிறகு அவரது மனைவி சுஜான்பாயி அரியணையில் அமர்ந்தபிறகு காட்டுராஜா அரியணையில் உரிமை கோரினார். பிரெஞ்சுக் கிழக்கிந்தியக் கம்பனி உதவியையும் பெற்றுக் கொண்டார். ஏமார்ந்த நேரத்தில் சுஜான்பாயியை சிறைபிடித்து, தளபதி சையதுவின் உதவியுடன் 1738இல் காட்டுராஜா மன்னராக ஆனார்.
கேள்வி: இரண்டாம் சாகுஜி - ஆட்சிக்காலம் பற்றி நீங்கள் என்ன அறிந்துள்ளீர்கள்?
பதில்: சவாய் சாகுஜி அல்லது சாகுஜி என்ற பெயரைப்பூண்டு காட்டுராஜா அரியணை ஏறி ஓராண்டு ஆட்சி செய்தார். இவர் அரியாசணம் ஏறிய பிறகு இவரது நடத்தையைக் கண்டு வெறுப்புற்று, இவர் உண்மையிலேயே அரசவாரீசுதானா என ஐயமுற்றனர். இதன்பிறகு தளபதி சையது காட்டுராஜாவை அரியணையில் இருந்து அகற்றிவிட்டு மறைந்த மன்னர் துக்கோஜியின் ஆசைநாயகிக்குப் பிறந்த பிரதாப சிம்மனை மன்னனாக்கினான்